CELEX: 32013R0559
Language: lv
Date: 2013-06-18 00:00:00
Title: Padomes Īstenošanas regula (ES) Nr. 559/2013 ( 2013. gada 18. jūnijs ), ar ko īsteno 11. panta 1. punktu Regulā (ES) Nr. 377/2012 par ierobežojošiem pasākumiem, kas vērsti pret konkrētām personām, vienībām un struktūrām, kuras apdraud mieru, drošību vai stabilitāti Gvinejas-Bisavas Republikā

19.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 167/1
            
         PADOMES ĪSTENOŠANAS REGULA (ES) Nr. 559/2013
   (2013. gada 18. jūnijs),
   ar ko īsteno 11. panta 1. punktu Regulā (ES) Nr. 377/2012 par ierobežojošiem pasākumiem, kas vērsti pret konkrētām personām, vienībām un struktūrām, kuras apdraud mieru, drošību vai stabilitāti Gvinejas-Bisavas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 377/2012 (2012. gada 3. maijs) par ierobežojošiem pasākumiem, kas vērsti pret konkrētām personām, vienībām un struktūrām, kuras apdraud mieru, drošību vai stabilitāti Gvinejas-Bisavas Republikā (1), un jo īpaši tās 11. panta 1. punktu un 11. panta 4. punktu,
   tā kā:
   
               (1)
            
            
               Padome 2012. gada 3. maijā pieņēma Regulu (ES) Nr. 377/2012.
            
         
               (2)
            
            
               Padome ir pilnībā pārskatījusi Regulas (ES) Nr. 377/2012 I pielikumā uzskaitīto personu sarakstu, uz kurām attiecas regulas 2. panta 1. punkts un 2. panta 2. punkts. Padome secināja, ka attiecībā uz Regulas (ES) Nr. 377/2012 I pielikumā uzskaitītajām personām būtu jāturpina attiecināt īpašus ierobežojošus pasākumus, kas paredzēti minētajā regulā.
            
         
               (3)
            
            
               2013. gada 20. martā Apvienoto Nāciju Organizācijas Drošības padomes komiteja, kas izveidota saskaņā ar Apvienoto Nāciju Organizācijas Drošības padomes Rezolūciju 2048 (2012), atjaunināja informāciju par vienu sarakstā iekļauto personu. Lai īstenotu komitejas lēmumu, Padome pieņēma Īstenošanas lēmumu 2013/293/KĀDP (2013. gada 18. jūnijs), ar ko īsteno Lēmumu 2012/285/KĀDP par ierobežojošiem pasākumiem, kas vērsti pret konkrētām personām, vienībām un struktūrām, kuras apdraud mieru, drošību vai stabilitāti Gvinejas-Bisavas Republikā (2).
            
         
               (4)
            
            
               Ieraksts par šo personu Regulas (ES) Nr. 377/2012 I pielikumā būtu attiecīgi jāgroza,
            
         IR PIEŅĒMUSI ŠO REGULU.
   1. pants
   Regulas (ES) Nr. 377/2012 I pielikumu groza, kā noteikts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2013. gada 18. jūnijā
      
         
            Padomes vārdā –
         
            priekšsēdētājs
         
         P. HOGAN
      
   
   
      (1)  OV L 119, 4.5.2012., 1. lpp.
   
      (2)  Skatīt šā Oficiālā Vēstneša 39. lappusi.
   
      PIELIKUMS
      Ierakstu par turpmāk norādīto personu, kura iekļauta Regulas (ES) Nr. 377/2012 I pielikumā, aizstāj ar šādu:
      
         
                     Vārds, uzvārds
                  
                  
                     Personas informācija
                     (dzimšanas datums un vieta (dz.d. un dz.v.), pases/identitātes kartes numurs, …)
                  
                  
                     Iemesli iekļaušanai sarakstā
                  
                  
                     Sarakstā iekļaušanas datums
                  
               
                     “Majors Idrissa DJALÓ
                     
                  
                  
                     Valstspiederība: Gvineja-Bisava;
                     Dz.d.: 1954. gada 18. decembris;
                     Oficiālais amats: Bruņoto spēku Štāba virspavēlnieka protokola padomnieks un vēlāk pulkvedis un bruņoto spēku Štāba protokola vadītājs
                     Pase Nr.: AAISO40158;
                     Izdota (datums): 02.10.2012.
                     Izdošanas vieta: Gvineja-Bisava;
                     Derīguma termiņš: 02.10.2015.
                  
                  
                     Kontaktpersona “militārajā pavēlniecībā”, kas uzņēmusies atbildību par 2012. gada 12. aprīļa valsts apvērsumu, un viens no tās aktīvākajiem dalībniekiem. Viņš bija viena no pirmajām militārpersonām, kas publiski pauda savu piederību “militārajai pavēlniecībai”, parakstot vienu no tās pirmajiem paziņojumiem (Nr. 5, 2012. gada 13. aprīlis). Majors Djaló darbojas arī militārajā izlūkdienestā.
                  
                  
                     18.7.2012.”